open-index/open-wikipedia-markdown huggingface dataset:
Aursunden

**Aursunden** er en regulert innsjø i Røros i Trøndelag, og er mest kjent for å være kilden til Glomma - Norges lengste elv. Innsjøen ligger på 690&nbsp;moh., har et flatemål på 46&nbsp;km², og er derved Norges 23. største innsjø. Innsjøen danner altså utgangspunktet for *Glåma*, og har en kraftstasjon ved sjøens utløp til Kuråsfossen. Kraftverket eies og drives av Røros E-verk, som igjen er eid av Røros kommune.

Opprinnelsen til navnet på sjøen er omstridt. Men endelsen på ordet, -unden skal ha tilknytning til det engelske ordet «pound», som betyr sjø. En mulighet kan være at før reguleringen så var det mange ører, altså halvøyer som stakk ut i sjøen, derav aur.

Fiskebestanden i Aursunden er variert, med en tung overvekt av sik som ble sluppet ut på begynnelsen av 1900-tallet. Ørret, røye, harr, abbor, lake og blindsild (ørekyt) finnes også.

Brekken og Glåmos er de to største tettstedene rundt sjøen, ellers er det en rekke grendesamfunn rundt sjøen.

Sjøen har vært trafikkert av transportbåter, med varierende suksess. Aursunden III var den siste til å trafikkere, målet var transport av turister.

Nord for Aursunden ved Sakrisvolden er det eneste stedet i Norden hvor blomsten sibirstjerne vokser. Tidligere har den eksistert rundt hele Aursunden, men på grunn av at denne planten vokser i strandsonen, så taklet den ikke reguleringen av sjøen. Den var i ferd med å bli helt borte, men ildsjeler sørget for at den overlevde.

Bygda Aursunden har tilsammen ca. 55 husstander og ligger mellom Brekken og Glåmos på nordsiden av sjøen. Første vestlige bruk som har sin grenser innenfor bygda er Evavollen. Bygda hadde tidligere to skoler, derav den ene er tatt over av Aursund Sanitetsforening. Denne skolen drives nå som møtelokaler for sanitetsforneningen samt som felles badstu for bygdens innbyggere annenhver lørdag. Ungdomlaget har lokalet Aftenrøden ved Kokkvollen.

## Referanser




## Eksterne lenker
*
Limingen

**Limingen** (sørsamisk: *Lyjmede*) er en innsjø i Røyrvik og Lierne kommuner i Trøndelag fylke. Sjøen ligger 418&nbsp;moh. og har et areal på 93&nbsp;km². På sitt dypeste er den 192&nbsp;m dyp, i gjennomsnitt 87&nbsp;m. Den er er Norges 8. største innsjø og den tredje største i Trøndelag etter Tunnsjøen og Snåsavatnet.

Den er tilholdssted for røye og ørret.  På 1970-tallet ankom ørekyt.

Det naturlige avløpet er til Linvasselva i sørenden av innsjøen som renner til Kvarnbergsvattnet i Sverige. Den tilhører Ångermanälvens vassdrag med avrenning til Østersjøen.

Innsjøen er regulert. Røyrvikelva i nordenden kommer fra Vektaren og er stort sett oppdemmet. Vannet ledes i stedet gjennom tunnel til Røyrvikfoss kraftverk, i tettstedet Røyrvik. I sydenden, ved grenda Limingen i Lierne, ledes vannet ut i tunnel til Tunnsjøen via Tunnsjø kraftverk, samt til Linvasselv kraftverk på svensk side. Den har opptil 10 meter variasjon i vannstand.

## Se også
* Liste over innsjøer i Skandinavia

## Referanser
Dirt

***Dirt*** er Alice in Chains' andre studioalbum, og blir av mange kritikere trukket fram som en av 1990-tallets beste plater. Platen ble gitt ut høsten 1992, og selv om debutalbumet *[[Facelift]]* også hadde forholdsvis gode salgstall, var *Dirt* gruppas virkelige gjennombrudd, og plasserte bandet i grungens elitedivisjon sammen med Nirvana, Pearl Jam og Soundgarden.

Låtene «Would?», «Them Bones», «Rooster», «Angry Chair» og «Down in a Hole» ble også utgitt som singler. «Would?» var også med på soundtracket til filmen *[[Singles]]*.

De fem låtene fra «Junkhead» til og med «Angry Chair», som alle er skrevet av vokalist Layne Staley handler alle om heroin og narkotikamisbruk, og fikk ryktene til å gå om at Staley hadde et alvorlig narkotikaproblem. Disse ryktene skulle vise seg å være riktige.

## Sporliste
# «Them Bones» – 2:30
# «Dam That River» – 3:09
# «Rain When I Die» – 6:01
# «Sickman» – 5:29
# «Rooster» – 6:15
# «Junkhead» – 5:09
# «Dirt» – 5:16
# «God Smack» – 3:50
# «Iron Gland» (bonusspor) – 0:43
# «Hate To Feel» – 5:16
# «Angry Chair» – 4:47
# «Down in a Hole» – 5:38
# «Would?» – 3:27

*Merk: På den amerikanske versjonen er «Down in a Hole» spor nummer 4.

## Eksterne lenker
*
Facelift

***Facelift*** er Alice in Chains' debutalbum. 

Albumet ble utgitt 21. august 1990, og hadde relativt gode salgstall. Låtene «We Die Young» og «Man in the Box» ble gitt ut som singler, og særlig sistnevnte ble en hit på amerikansk metal-radio, og hjalp gruppen å skape seg et navn.

## Sporliste
# «We Die Young» &ndash; 2:32
# «Man in the Box» &ndash; 4:46
# «Sea of Sorrow» &ndash; 5:49
# «Bleed the Freak» &ndash; 4:01
# «I Can't Remember» &ndash; 3:42
# «Love, Hate, Love» &ndash; 6:26
# «It Ain't Like That» &ndash; 4:37
# «Sunshine» &ndash; 4:44
# «Put You Down» &ndash; 3:16
# «Confusion» &ndash; 5:44
# «I Know Somethin' (Bout You)» &ndash; 4:21
# «Real Thing» &ndash; 4:03

## Eksterne lenker
*
Jar of Flies

***Jar of Flies*** er en EP som ble gitt ut av Alice in Chains våren 1994. I likhet med den tidligere utgivelsen *[[Sap (album)|Sap]]* inneholder denne platen rolige og melankolske melodier som i hovedsak blir spilt med akustiske gitarer, i motsetning til den metalinspirerte grunge-rocken som er mer typisk for bandet.

Platen var Alice in Chains' første utgivelse med Mike Inez på bass. Sporene «I Stay Away» og «No Excuses» ble også gitt ut som singler.

## Sporliste
# «Rotten Apple» – 6:56
# «Nutshell» – 4:16
# «I Stay Away» – 4:13
# «No Excuses» – 4:15
# «Whale & Wasp» (instrumental) – 2:35
# «Don't Follow» – 4:21
# «Swing on This» – 4:01

## Eksterne lenker
*
Alice in Chains (album)

***Alice in Chains*** er Alice in Chains' tredje studioalbum. Platen ble gitt ut høsten 1995, og fordi coveret har et bilde av en trebeint hund, har albumet også fått det uformelle navnet *Tripod*.

Platen er kanskje bandets mest varierte, hvor låtene varierer fra den blytunge «Grind» til rolige ballader som «Heaven Beside You» og «Frogs». I likhet med de tidligere platene *[[Dirt]]* og *[[Jar of Flies]]*, bærer mange av tekstene fortsatt preg av Layne Staleys narkotikaproblemer.

«Grind», «Heaven Beside You» og «Again» ble gitt ut som singler.

## Sporliste
# «Grind» – 4:45
# «Brush Away» – 3:22
# «Sludge Factory» – 7:12
# «Heaven Beside You» – 5:27
# «Head Creeps» – 6:28
# «Again» – 4:05
# «Shame In You» – 5:35
# «God Am» – 4:08
# «So Close» – 2:45
# «Nothin' Song» – 5:40
# «Frogs» – 8:18
# «Over Now» – 7:03

## Eksterne lenker
*
MTV Unplugged (Alice in Chains)

***MTV Unplugged*** er et konsertalbum fra Alice in Chains, utgitt i juli 1996. 10. april 1996 deltok bandet på TV-programmet *[[MTV Unplugged]]* i det som skulle bli en bandets siste konserter før gjenforeningen i 2005. Konserten ble senere i sin helhet gitt ut på video og CD.

Dette var Alice in Chains' første konsert på nesten tre år. På grunn av vokalist Layne Staleys narkotikaproblemer hadde ikke bandet vært på noen turné siden Lollapalooza-festivalen sommeren 1993.

Alice in Chains fremførte noen av sine mest kjente låter på akustiske gitarer foran et publikum på omtrent 400.

Konserten og platen inneholder én ny låt, «The Killer Is Me».

## Sporliste
# «Nutshell» – 4:58
# «Brother» – 5:27
# «No Excuses» – 4:57
# «Sludge Factory» – 4:36
# «Down in a Hole» – 5:46
# «Angry Chair» – 4:36
# «Rooster» – 6:41
# «Got Me Wrong» – 4:59
# «Heaven Beside You» – 5:38
# «Would?» – 3:43
# «Frogs» – 7:30
# «Over Now» – 7:12
# «The Killer Is Me» – 5:23

## Eksterne lenker
*
Arbeid (fysikk)

**Arbeid** er i fysikken en energioverføring ved at en kraft forandrer posisjonen til en gjenstand i kraftens retning, eller av en «dekomposisjon» av kraften i bevegelsens retning. Når et arbeid utføres på en gjenstand, øker i alminnelighet både dets potensielle og kinetiske energi, men det kan også overføres til varme eller friksjon.

## Definisjon
I spesialtilfellet der kraften som driver et arbeid er konstant, defineres arbeidet som skalarproduktet av vektorene kraft og vei:
:W=\vec F \cdot \vec s 
Det betyr at arbeid er lik
:W= \left| F \right| \cdot \left| s \right| \cdot \cos \alpha.

SI-enheten for arbeid er joule, J.

Sagt på en enklere måte er arbeid kraft anvendt gjennom en strekning, arbeid = kraft ganger strekning. Det innebærer for eksempel at hvis man bruker en kraft for å flytte på et legeme, så har man utført et arbeid på legemet.

Arbeid er mekanisk energioverføring, det vil si energioverføring som skyldes påvirkning av krefter. Et positivt arbeid betyr at energi tilføres en gjenstand. Negativt arbeid betyr at gjenstanden mister energi; man sier gjerne at gjenstanden gjør et arbeid på omgivelsene.

Når kraften og veien virker i samme retning, er arbeidet bare \ F \cdot s fordi \ \cos 0 = 1

Når kraften og veien virker i motsatte retninger, er arbeidet negativt, fordi \ \cos 180 = -1

En kraft gjør ikke arbeid på en gjenstand hvis ikke gjenstanden har en forflytning i samme dimensjon som kraften virker i. Det forstår vi utfra definisjonen, for hvis kraft og vei står vinkelrett (90 grader) på hverandre, vil arbeidet bli \ F \cdot s \cdot \cos 90, og fordi \ \cos 90 = 0, er det ikke noe arbeid.

Det er egentlig kraftens virkning i veiens retning som er arbeidet. Hvis man dekomponerer kraften i to, i en kraft som virker vinkelrett på veien (som ikke gjør arbeid, og kan sees bort fra), og en kraft som virker langs veien, er arbeidet lik \ {F_s} \cdot s der *F<sub>s</sub>* er kraften som virker langs veien. \ {F_s} = F \cdot \cos \alpha .

## Arbeid med kraft som varierer
I et generelt tilfelle defineres arbeid som den integrerte av kraften som virker på en gjenstand med hensyn på vei,

W = \int \vec F\,\cdot d\vec s

hvor nå   d\vec s er en veldig liten forflytning og kraften også kan variere. Hvis kraften som utgjør arbeidet i utgangspunktet ikke peker i veiens retning, må altså en dekomposisjon av kraften gjøres.

## Se også
* Energi
* Kinetisk energi
* Potensiell  energi

## Referanser


## Litteratur
* N.P. Callin, C.W. Tellefsen, S. Haagensen, J. Pålsgård og R. Stadsnes, *ERGO Fysikk 1*, Aschehoug, Oslo (2007). .
* H.D. Young and R.A. Freedman,  *University Physics*,  Addison Wesley, New York (2008). .

## Eksterne lenker
*
Live (Alice in Chains)

***Live*** er et konsertalbum med Alice in Chains som ble gitt ut i 2000. Platen inneholder noen av gruppens mest kjente låter på konsertopptak fra 1990, 1993 og 1996. Platen inneholder også låten «Queen of the Rodeo» som ikke er utgitt tidligere.

## Sporliste
# «Bleed The Freak» – 4:33
# «Queen of the Rodeo» – 4:40
# «Angry Chair» – 4:22
# «Man in the Box» – 4:57
# «Love, Hate, Love» – 7:47
# «Rooster» – 6:48
# «Would?» – 3:48
# «Junkhead» – 5:20
# «Dirt» – 5:23
# «Them Bones» – 2:39
# «God Am» – 3:58
# «Again» – 4:23
# «A Little Bitter» – 3:51
# «Dam That River» – 3:32

## Eksterne lenker
*
Sap (album)

***Sap*** er en EP som ble gitt ut av Seattle-bandet Alice in Chains tidlig i 1992. I motsetning til debutalbumet *[[Facelift]]*, som preges av tunge Black Sabbath-inspirerte gitarriff, inneholder *Sap* fire ballader som hovedsakelig blir spilt på akustiske gitarer.

Navnet *Sap* skal visstnok stamme fra en drøm trommeslager Sean Kinney hadde, hvor han drømte at bandets neste plate hadde navnet «Sap», og dermed fikk platen nettopp dette navnet.

På sporet «Right Turn» deltar Chris Cornell fra Soundgarden og Mark Arm fra Mudhoney som bakgrunnsvokalister.

## Sporliste
# «Brother» – 4:27
# «Got Me Wrong» – 4:12
# «Right Turn» – 3:17
# «I Am Inside» – 5:09

## Referanser


## Eksterne lenker
*
Ingar Knudtsen

**Ingar Knudtsen** (1944–2025) var en norsk forfatter og skribent. 

Han debuterte i 1975 med novellesamlingen *Dimensjon S* som kom ut i Bing & Bringsværds Lanterne science fiction-serie og utga senere nærmere 30 bøker innen genrene science fiction, fantastisk litteratur, historiske romaner og barnebøker. Blant de mest kjente er bøkene om amasonene med *Våpensøstrene*, *Rød måne*, *Løvinnens sjel*, *Amasoner* og *Gudinnens døtre*. En av hans best kjente romaner er *Skumringslandet* som er en psykologisk fortelling der det mystiske og fantastiske smelter sammen med det hverdagslige. Han skrev også romaner med politisk tilsnitt som *Natt uten navn* (1996), om den spanske borgerkrigen. Flere av bøkene er oversatt til dansk. 

De fleste av Knudtsens bøker har et islett av det fantastiske, samtidig som selv hans fantasihistorier har sterkt realistisk rotfeste. Han beskrev selv sitt forfatterskap som magisk realisme og framhever sin arbeiderklasse-bakgrunn som en av sine viktigste påvirkninger. 

Ingar Knudtsen var medlem av Den norske Forfatterforening fra 1980.

Han var far til musikeren Toini Knudtsen.

Ingar Knudtsen bodde i Kristiansund.

## Bibliografi
* *Dimensjon S* &ndash; Noveller, (1975)
* *Under ulvemånen* &ndash; Noveller, (1975)
* *Jernringen* &ndash; Roman, (1976)
* *Lasersesongen* &ndash; Noveller, (1977)
* *Tyrannosaurus Rex* &ndash; Barnebok, (1978)
* *Tova* &ndash; Ungdomsroman, (1979)
* *[[Reisen til Jorda]]* &ndash; Ungdomsroman, (1981)
* *Operasjon Ares* &ndash; Noveller, (1984)
* *Katteliv* &ndash; Barnebok, (1985)
* *Pandoras planet* &ndash; Noveller, (1986)
* *Tryllekunst* &ndash; Noveller, (1987)
* *Våpensøstrene* &ndash; Roman, (1987)
* *Rød måne* &ndash; Roman, (1989)
* *Løvinnens sjel* &ndash; Roman, (1990)
* *Kalis sang* &ndash; Roman, (1991)
* *Nord for Saigon* &ndash; Roman, (1992)
* *Havheksen* &ndash; Ungdomsroman, (1993)
* *Skumringslandet* &ndash; Roman, (1993)
* *Genfærdet* &ndash; Roman, (1995) (Kun trykt i Danmark)
* *For at jeg kan ete deg* &ndash; Roman, (1995)
* *Natt uten navn* &ndash; Roman, (1996)
* *Ansiktet mot sola* &ndash; Roman, (1997)
* *I flaggets fold* (1998)
* *Mannen med steinhodet* &ndash; Roman, (1999)
* *Amasoner* &ndash; Roman, (2001)
* *Gudinnas døtre* &ndash; Roman, (2002)
* *Gjenferdet* &ndash; Roman, (2002)
* *Rød storm* &ndash; Roman, (2003)
* *Nekromantiker* &ndash; Roman, (2004)
* *Ensomheten er en sang* &ndash; Roman, (2008)

## Referanser


## Litteratur
* 

## Eksterne lenker
* 
*  Ingar Knudtsen i Forfatterkatalogen hos Norsk forfattersentrum
Layne Staley

**Layne Staley** (født 22. august 1967, død 5. april 2002) var en amerikansk musiker, og var vokalist og frontfigur i Seattle-bandet Alice in Chains.

Staley dannet Alice in Chains sammen med Jerry Cantrell i 1987. Bandet, som var et av de store grunge-bandene på første halvdel av 1990-tallet, debuterte med albumet *[[Facelift]]* i 1990, og fikk sitt store gjennombrudd med *[[Dirt]]* fra 1992.

Medaljen hadde imidlertid en bakside. Tekstene på *Dirt* avslører at Staley hadde store narkotikaproblemer, og problemene ble etter hvert så store at bandet ikke fullførte en eneste turné etter 1993, og var inaktivt fra 1996 fram til Staleys død i 2002.

I årene mellom 1996 og 2002 var Staley sjelden ute av leiligheten sin, hvor han var i mer eller mindre konstant heroin-rus. De andre bandmedlemmene prøvde ved flere anledninger å få ham på avrusning, men han klarte aldri å holde seg ren lenge. Det ryktes at flere amerikanske musikkaviser allerede i 1997 hadde en ferdigskrevet nekrolog liggende klar i tilfelle dødsbudskapet kom rett før deadline.

Layne Staley ble funnet død i sin leilighet 19. april 2002. Rettsmedisinerne konkluderte med at han da hadde vært død i to uker, og at dødsårsaken var en overdose. Den sannsynlige dødsdatoen ble satt til 5. april 2002, som i så tilfelle var på dagen åtte år etter Kurt Cobains død.

Staley var også sanger i bandet Mad Season, sammen med andre kjente musikere som gitaristen Mike McCready fra Pearl Jam.

## Referanser


## Eksterne lenker
* 
* 
*
Jerry Cantrell

**Jerry Fulton Cantrell jr.** (født 18. mars 1966) er en amerikansk musiker. Han er gitarist og backingvokalist (noen tilfeller leadvokalist) i grunge-bandet Alice in Chains, men har også gjort seg bemerket som soloartist. Han står bak mesteparten av Alice in Chains' tekster. 

Cantrell dannet Alice in Chains sammen med Layne Staley i 1987, og bandet ble sammen med andre Seattle-band som Nirvana og Pearl Jam superstjerner på første halvdel av 1990-tallet.

Staleys narkotikaproblemer førte imidlertid til at Alice in Chains ble lagt på is i 1996. Frustrert over inaktiviteten, gav Cantrell ut soloalbumet *Boggy Depot* i 1998. Han har også gitt ut albumet *Degradation Trip*, som ble utgitt noen få måneder etter Staleys død i 2002, og er dedikert til Cantrells tidligere bandkamerat.

## Diskografi
OBS: Dette er Cantrells diskografi som soloartist. Se også Alice in Chains.

* *Boggy Depot* (1998)
* *Degradation Trip* (2002)

## Referanser


## Eksterne lenker
* 
* 
*
Kevin Keegan

**Joseph Kevin Keegan** (født 14. februar 1951 i Armthorpe nær Doncaster) er en engelsk tidligere fotballspiller som regnes for å ha vært en av verdens beste spillere på 1970-tallet for  og . 

Han har vært manager for blant andre s landslag,  og . 16. januar 2008 returnerte han til Newcastle United som manager, men slutta etter noen kamper av sesongen 2008/09. Keegan er utnevnt til offiser av Order of the British Empire.

## Fotballspiller
Keegan var ingen ungdomsstjerne og begynte sin karriere i lavere divisjoner. Som tenåring ble han avvist av sin lokale klubb Doncaster Rovers, men fikk senere kontrakt i . Han debuterte for Scunthorpe i 1968 og skapte seg et navn som en av de beste spillerne i de lavere divisjonene. I mai 1971 ble han kjøpt av  for 35 000 pund i det som skulle vise seg å være et av Bill Shanklys aller beste kjøp.

Keegan gikk rett inn på laget i Liverpool og scoret etter bare 12 minutter i sin debut. Han vant tre ligamesterskap som Liverpool-spiller og var med på å vinne Europacupen for serievinnere i 1977. I løpet av sine seks sesonger i Liverpool spilte han 321 kamper og scoret nøyaktig 100 mål. Han ble kåret til årets spiller i England i 1976.

Sommeren 1977 ble Keegan solgt til  for 500.000 pund. Her ble han tysk ligamester én gang og ble kåret til årets spiller i Europa to ganger. I 1980 returnerte Keegan til England. Han spilte to sesonger for  og to sesonger for , som han hjalp til opprykk i sin siste sesong før han la opp som spiller i 1984. Han spilte også 63 landskamper for  og scoret 21 landslagsmål.

## Manager
Etter å ha vært ute av rampelyset i åtte år (han sier i intervju at han ikke så en eneste fotballkamp på syv år), kom Keegan tilbake til fotballen i 1992 da han ble utnevnt som manager i Newcastle. Nok en gang ledet han klubben til opprykk, men han klarte ikke å oppfylle klubbens ambisjoner om ligamesterskap. I 1995/96 sesongen rotet Newcastle bort en ledelse på 12 poeng til Manchester United, slik at laget kun ble nummer to. Året etter kjøpte han Alan Shearer for at laget nå skulle vinne gull. Men i januar 1997 trakk han seg fra jobben på grunn av manglende motivasjon. Han hadde senere en kort periode som manager for , som har førte opp til den nest øverste divisjonen i England. Senere ble  han engelsk landslagstrener i 1999.

Keegan hadde liten suksess som . England klarte riktignok å kvalifisere seg til Europamesterskapet i 2000 under hans ledelse, men engelskmennene ble utslått i det innledende gruppespillet, og Keegan trakk seg høsten 2000 etter en svak innledning på VM-kvalifiseringen. Han ble erstattet av Sven-Göran Eriksson. 

I mai 2001 ble Keegan utnevnt til manager i . Han klarte å få laget opp til Premier League. Han ble erstattet i 2005 av Stuart Pearce. Keegan har siden den gang bodd i utkanten av Glasgow, og han uttalte i mars 2007 at han var ferdig med fotball for godt. 16. januar 2008 ble han likevel ansatt av sin tidligere klubb , men han sluttet senere på året.

## Se også
* Statistikk om Liverpool FC

## Referanser


## Litteratur
* 

## Eksterne lenker
* 
* 
* 
*
Manuel Deodoro da Fonseca

**Manuel Deodoro da Fonseca** (født 5. august 1827 i Marechal Deodoro i Alagoas, død 23. august 1892 i Rio de Janeiro) var en militær og senere politiker i Brasil. I sin militære karriere var han med på å slå ned strandopprøret i Pernambuco i 1848 og deltok i trippelalliansekrigen mot Paraguay i årene 1864–1870.

Han etterfulgte keiser Pedro II, og ble den første presidenten etter at Brasil ble republikk i 1889.

## Se også
* Brasils historie

## Referanser
Jon Øystein Flink

**Jon Øystein Flink** (født 1976) er en norsk forfatter. Han debuterte i 2003 med romanen *Ole-Kristian Oksrød,* og har siden skrevet i flere sjangere. Han er samboer og forlovet med kulturjournalist Siss Vik.

## Bibliografi
* 2003: *Ole-Kristian Oksrød*, roman (Cappelen)
* 2004: *Bort med den dagen da Jón ble født!*, roman (Cappelen)
* 2005: *Banjoland*, noveller (Cappelen)
* 2008: *Direktøren og hans sekretær*, roman (Cappelen)
* 2009: *Sex, død og ekteskap*, roman (Cappelen)
* 2010: *Roger*, lyddikt (Cappelen)
* 2014: *Mord i oppgangen*, roman (Cappelen)
* 2023: *Dobbeltgjengerne,* roman (Kolon Forlag)

;Bidrar på
* 2005: *100 års ensomhet : 15 norske skjønnlitterære forfattere om Grunnloven*, flere forfattere (Cappelen)

## Priser
* 2005: Hilmar Orud-prisen
* 2009: Ungdommens kritikerpris for *Sex, død og ekteskap*

## Referanser


## Eksterne lenker
*  Jon Øystein Flink i Forfatterkatalogen hos Norsk Forfattersentrum
*  Jon Øystein Flink hos Cappelen
Nippfjære

**Nippfjære** er når tidevannet har den høyeste fjære. Fenomenet inntrer når tidevannskreftene fra månen og solen motvirker hverandre mest mulig, som er når månen og solen er 90° i forhold til hverandre sett fra jorden. Nippfjære inntrer altså ved hver halvmåne, omtrent hver fjortende dag. Fjæren er spesielt høy dersom det i tillegg er lavtrykk.

## Se også
* Nippflo
* Springflo
* springfjære
Springflo

**Springflo** er når tidevannet har den høyeste flo. Fenomenet inntrer når tidevannskreftene fra månen og solen virker mest mulig sammen, som er når månen, jorden og solen er omtrent på linje. Springflo inntrer altså ved hver nymåne og fullmåne, omtrent hver fjortende dag. Floen kan bli spesielt høy i kombinasjon med stormflo, altså at det i tillegg er lavtrykk og kraftig pålandsvind.

## Se også
* Stormflo
* Springfjære
* Nippflo
* Nippfjære
Trampbåt

**Trampbåt** (*trampdamper/trampskip*) betegner et handelsfartøy som går i trampfart, dvs fører den last som er å finne eller som tilbys til den rate det er mulig å oppnå til sitt bestemmelsessted. Varer som korn, kull, malm, sukker og trelast ble ofte ført på trampbåter. Lastens bestemmelsessted ble skipets neste anløpshavn og en trampbåt kunne i løpet av et år krysse samtlige verdenshav eller operere i et svært begrenset område – alt avhengig av tilbud, etterspørsel og timing. 

Trampfarten vokste fram i Storbritannia på 1800-tallet på grunn av behovet for å levere kull til ulike havner og industriområder på De britiske øyer og i Europa. 

Trampbåtene var havets loffere i motsetning til linjebåtene som gikk i faste ruter mellom bestemte havner etter en fastlagt fartsplan. 

Ordet tramp kommer fra engelsk og betyr egentlig landeveistraver, landstryker, loffer.

## Referanser
Wey (Surrey)

:*<small>Wey er også navnet på en annen elv, se [[Wey (Dorset)|Wey]] i Dorset.</small>*

**Wey** er en bielv til elven Themsen i sørøstlige England, for det meste i grevskapet Surrey, og begynner som to separate elver ved Alton og Liphook i Hampshire. De to møtes ved Tilford mellom Guildford og Farnham. Elven er navigerbar over en strekning på omkring 32&nbsp;km, fra Godalming til Themsen ved Weybridge sørvest for London. Hovedelven er Tilling Bourne som flyter fra de vestlige skråningene av Leith Hill i Surrey vestover til et punkt rett sør for Guildford.

Navnet på elven, Wey, kan være avledet fra det angelsaksiske ordet Éa som betyr «elv». Kilden til den nordlige gren er Alton i Hampshire mens den sørlige grenen er ved Black Down, historisk Blackdown sør for Haslemere og ved siden av Gibbet Hill og Devil's Punch Bowl, ved siden av landsbyen Hindhead i midten. Ways oppsamlingsområde er på 904 km², og drenerer deler av Surrey, Hampshire og West Sussex.

Elvens strøm og biologiske mangfold er godt studert med mange steder hvor det blir tatt prøver og nedtegnet data. Elven har i over tusen år vært en kilde for kraft til møller. Mange av disse er nedtegnet i *[[Domesday Book]]* (1086). Ved et tidspunkt var det 22 møller ved elven og enda flere ved dens bielver. Willey Mill var fortsatt i bruk i 1953.

De 25 kilometerne til Guildford ble gjort navigerbare etter et vedtak i parlamentet i 1651. Arbeidet ble fullført i 1653, og tillot lektertransport til London. Forbedringer ble utført i 1671. I 1760 ble ytterligere 7&nbsp;km gjort navigerbare, fram til Godalming. Elven har i deler av denne strekningen karakter av en kanal, og kalles også *Godalming Navigation*. Basingstokekanalen og Wey og Arun-kanelen ble senere anlagt for å koble Wey til kanalnettverket.

Kanaldelen var i privat eie frem til 1963. Deler av den ble gitt til National Trust i 1964, og resten i 1968. Det har ikke vært kommersiell trafikk siden 1983. National Trust har et besøkssenter i et tidligere verft i Guildford.

## Referanser


## Eksterne lenker
* 
* River Wey and Godalming Navigations and Dapdune Wharf
* River Wey Catchment Flood Warnings
Flo

**Flo** eller **høyvann** er når tidevannet er på sitt høyeste – **høyvannslinjen**. Ved hver fullmåne og nymåne er floen høyere enn normalt og kalles springflo, mens ved hver halvmåne er floen lavere enn normalt og kalles nippflo eller skarflo. Flo kan sies å være det motsatte av fjære.

Kombinasjonen av flo og kraftig vind, gjerne sammen med et kraftig lavtrykk, kan forårsake stormflo. Da når floen enda høyere enn normalt og kan skape oversvømmelser. I ekstreme tilfeller oversvømmes store landområder.

## Supratidal sone
Den delen av en strand eller kyst som akkurat ikke regelmessig oversvømmes av tidevannet kalles supratidal sone. De er tørrere enn tidevannssonen, side de får bare vann ved ekstremt høyvann, stormflo eller sprut fra bølger. Disse områdene har gjerne spesialisert vegetasjon, som består av planter som tåler salt, vind og tørke, som strandrug og salturt, trives i denne sonen. Det er også et viktig leveområde for fugler, insekter og smådyr som ikke er avhengige av konstant vann. Sonen inneholder også ofte menneskeskapte strukturer, som moloer, strandvoller og havneområder.

## Referanser




## Se også
*Tidevann
I fars navn

***I fars navn*** er en irsk-britisk biografisk dramafilm fra 1993 regissert av Jim Sheridan. Filmen handler om *[[Guildford Four]]*, en gruppe som ble uskyldig dømt for en terroraksjon i England i 1975. Filmen følger dem fra tiden like før arrestasjonen og årene i fengsel, frem til frigivelsen i 1989. Manus er basert på selvbiografien til en av de dømte, Gerry Conlon.

Den ble meget godt mottatt av kritikerne.

Filmen ble tildelt Gullbjørnen ved Filmfestivalen i Berlin.

## Handlingsreferat
Gerry Conlon arbeider i Belfast, når sikkerhetsstyrker kommer dit med pansrede biler - og et opprør bryter ut. Gerrys far, Giuseppe Conlon, redder Gerry senere fra å bli straffet av IRA, og han blir sendt til London for å bo hos sin tante, Anne Maguire - for hans eget beste. I oktober 1974 får Gerry tilfeldigvis adgang til leiligheten til en prostituert, og han stjeler £ 700 han finner.

Den kvelden i Guildford, sørvest for London, er det en eksplosjon på en pub som dreper fire soldater, og sårer 65 andre. Men Gerry har returnert til Belfast for å vise frem sine stjålne penger, og Conlon-hjemmet blir raidet av det britiske militæret og Royal Ulster Constabulary. De arresterer Gerry som en av de skyldige bak eksplosjonen på en pub. Han blir sendt med fly til det britiske fastlandet. Gerry og hans venn, Paul Hill, blir avhørt av politiet som torturerer og truer dem inntil begge endelig blir enige om å undertegne en tilståelse.

Giuseppe, som reiser til England for å hjelpe sønnen, bor hos slektningene til familien Maguire i London når alle sammen blir arrestert i desember 1974. I den påfølgende rettssaken blir familien (kjent som "Maguire Seven" inkludert Conlons far) dømt for støtte Guildford-bombingen på grunnlag av spor etter nitroglyserin. De får lange straffer i fengsel. Gerry som har tilstått, blir dømt til livsvarig fengsel. I fengsel blir Gerry kontaktet av Joe McAndrew, den virkelige gjerningsmannen for bombingen.

McAndrew forteller at han hadde tilstått ovenfor politiet, som deretter holdt tilbake denne informasjonen for å unngå at politiet ble satt i forlegenhet etter å ha fengslet en uskyldig mann. Gerry overtar kampen for rettferdighet når faren hans dør i varetekt. Hans sak blir offentlig og får støtte fra Dublin, Belfast og London. Advokat Gareth Peirce fremlegger bevis for at politiet hele tiden har løyet, blant annet om et vitne som hadde gitt Conlon alibi, og de forsøker å få dommen omgjort slik at Conlon endelig kan settes fri.

## Rollebesetning
*Daniel Day-Lewis: Gerry Conlon
* Emma Thompson: Gareth Peirce
* Pete Postlethwaite: Giuseppe Conlon
* John Lynch: Paul Hill
* Beatie Edney: Carole Richardson
* Mark Sheppard: Paddy Armstrong
* Corin Redgrave: Robert Dixon

## Referanser


## Eksterne lenker
*
City of Canterbury

**City of Canterbury** er et administrativt distrikt i Kent, England. Administrasjonssenter og viktigste by er Canterbury. 

Distriktet ble opprettet 1. april 1974 ved at Canterbury ble slått sammen med Whitstable og Herne Bay, samt Bridge-Blean landdistrikt. Distriktet har 26 verdslige sogn, samt flere byer. Distriktet har et areal på 308.85 km² og hadde 151&nbsp;145 innbyggere i 2011.

## Geografi
Det meste av distriktet er landlige områder, men nesten hele kyststripen er dekket av byer fra Seasalter til Herne Bay. Elven Stour renner gjennom distriktet, og byen Canterbury ligger ved denne elven. Den romerske veien Watling Street går også gjennom området. 

## Referanser


## Eksterne lenker
*
Melilla

**Melilla** er en selvstyrt spansk eksklave som ligger omsluttet av Marokko på kysten av Nord-Afrika. Den ble forvaltet som en del av Málaga-provinsen før den ble autonom 14. mars 1995. Byen er en frihavn, og den viktigste inntektskilden er fiske.

Marokko gjør krav på byen, sammen med den andre autonome byen Ceuta og en rekke spanske øyer. Disse områdene var aldri en del av Spansk Marokko, og Melilla har vært spansk siden 1497. Da den spanske kolonien fikk uavhengighet i 1956, fulgte ikke disse områdene med inn i den nye staten Marokko, som består av det tidligere Spansk Marokko og Fransk Marokko.

## Se også
* Melillas flagg

## Referanser


## Eksterne lenker
*
Chiltern (distrikt)

**Chiltern** er et administrativt distrikt i det seremonielle grevskapet Buckinghamshire, England. Det har navn etter Chiltern Hills, som ligger i området. De viktigste byene er administrasjonssenteret Amersham og Chesham. Befolkningstallet for midten av 2014, basert på tall for 2011, er 93&nbsp;972 innbyggere.

## Historie
Det ble opprettet den 1. april 1974 ved å slå sammen det urbane distriktet Chesham og det omliggende rurale distriktet Amersham. I 1988 ble det første rådet som tok opp husoverføringer (stock transfer). 4 650 hjem ble overført.

## Referanser


## Eksterne lenker
*
Reigate and Banstead

**Reigate and Banstead** er et administrativt distrikt i den østlige delen av Surrey, England. Administrasjonssenteret er Reigate.

Distriktet ble opprettet 1. april 1974, ved at Reigate ble slått sammen med Banstead og deler av Dorking and Horley landdistrikt. 

## Byer
*Banstead
*Chipstead
*Earlswood
*Horley
*Merstham
*Redhill, Reigate
*Salfords
*Tadworth

## Eksterne lenker
* Offisielt nettsted
Fjære

:*For den tidligere norske kommunen, se [[Fjære (Aust-Agder)]].*

**Fjære** eller **fjøre**, *(også kalt lavvann/lågvatn eller ebbe)* er når tidevannet er på sitt laveste. Fjære kan sies å være det motsatte av flo.

Begrepet fjære brukes også for den delen av en strand som blottlegges under lavvann, inkludert de høyere deler som gjerne bare nås ved høyvann og bølger, men som oftest er uten vegetasjon.  Fjæreområdet kaller også for tidevannssone.

Ved halvmåne er fjæren høyere enn normalt og kalles nippfjære, mens ved fullmåne og nymåne er fjæren lavere enn normalt og kalles springfjære. Storfjære kan også kalles langfredagsfjære.

Enkelte steder i verden finnes tidevannsforskjeller som kan bli om lag 14 meter, mens noen få områder knapt har tidevannsforskjell, som ved Feda.

Vi deler fjære opp i to hovedgrupper, bløtbunnsfjære og hardbunnsfjære.

## Referanser
Lord Chief Justice (England og Wales)

**Lord Chief Justice**, fra 2023 **Lady Chief Justice**, er etter reformen i 2005 tittelen på det høyeste dommerembetet i England og Wales.

Den første kjente innehaver av embetet var Robert de Brus, som hadde det fra 1268 til ca. 1274. Opprinnelig hadde hver av de tre domstolene som forvalter britisk lov sin egen *Chief Justice*. Embetene ble slått sammen i 1875.

Nord-Irland har sin egen *[[Lord Chief Justice (Nord-Irland)|Lord Chief Justice]]*, mens Skottland har det tilsvarende embetet *[[Lord President of the Court of Session]]*.

## Referanser
Norbert Geis

**Norbert Geis** (født 1939) er en tysk politiker (CSU) fra Bayern. Han var fra 1987 til 2013 medlem av Forbundsdagen. Geis var justispolitisk talsmann for de konservatives (CDU/CSU) fraksjon i parlamentet.

Norbert Geis var kjent for sine sterkt høyrekonservative synspunkter. Han markerte seg som motstander av homofili og partnerskapsloven. Opphevelsen av dommene mot homofile i perioden 1933&ndash;1945, som ble vedtatt med knapt flertall i 2002 mot CDU/CSU og FDPs stemmer, betegnet han som en skjensel.

## Referanser
Antroposentrisme

**Antroposentrisme** eller **antroposentrisitet** betegner et (eventuelt for sterkt) fokus på mennesket eller et (eventuelt for) menneskelig perspektiv.

Et eksempel kommer fra miljøetikken, der det fins forskjellige måter å begrunne vern om naturmiljøet på.
En *antroposentrisk* begrunnelse er at miljøet må beskyttes fordi man i motsatt tilfelle vil risikere at mennesker blir skadelidende.
Det motsatte ville i dette tilfellet være en *økosentrisk* begrunnelse, der man tar utgangspunkt i at miljøet har en verdi i seg selv, og derfor ikke trenger å referere til mennesket.

En annen vanlig antroposentrisme er at evolusjon ofte fremstilles som en utviklingsrekke fra fisk via amfibium, krypdyr og ape til menneske.
Men dette er kun en (attpåtil svært forenklet) fremstilling av *menneskets* evolusjon, ikke av evolusjon som et fenomen som har frembragt millioner av ulike arter.

## Referanser
Alder

**Alder** betegner vanligvis tiden som har gått mellom en persons/organismes fødsel eller en gjenstands tilblivelse/produksjon og enten dens død/ødeleggelse eller nåtiden.
Ordet har flere spesialiserte betydninger:
* Biologi:
** Enkeltindivider 
*** Alderdom
*** Aldersbestemmelse (biologi)
*** Aldring
*** Levealder
*** Aldersgrenser
** Taksonomiske grupper 
*** Alder (fylogenetikk)
*** Aldersbestemmelse (paleontologi)
* Geologi:
** Alder (geologi)
** Aldersbestemmelse (geologi)
** Jordens tidsaldre
Alder (fylogenetikk)

I fylogenetikken kan **alderen** til en gruppe bety forskjellige ting:
# tiden som har gått siden gruppens siste felles stamart har levd;
# tiden som har gått siden den første arten med gruppens «typiske egenskaper» har levd;
# tiden som har gått siden den siste arten som er nærmere beslektet med gruppens arter enn med andre arter, har levd.
Den andre betydningen får mindre og mindre betydning, i og med at det er en vilkårlig (og uvitenskapelig) avgjørelse hva som skal regnes som «typisk» for gruppen.
I Wikipedias  er gruppens alder angitt ifølge den første betydningen.

Forskjellen mellom de tre betydningene kan illustreres med pattedyr som eksempel:
For 300 millioner år siden levde stamarten til amniondyrene.
Denne arten delte seg i to arter, hvorav den ene ga opphav til pattedyrene, mens den andre ga opphav til broøgler, fugler, krokodiller, skilpadder og skjellkrypdyr.
Dette er derfor pattedyrenes alder ifølge definisjon 3.
Det sekundære kjeveleddet har ofte blitt brukt for å «definere» pattedyr.
Dette oppstod i en art som levde i begynnelsen av jura.
Ifølge definisjon 2 er altså pattedyr 200 millioner år gamle.
Det gikk imidlertid ytterligere 100 millioner år før den *siste felles stamarten* for de *nålevende* pattedyrene, dvs. eksempelvis for nebbdyret og oss, levde.
De andre stamartene i mellomtiden har ikke etterlatt seg levende etterkommere (men tallrike fossiler).
Derfor er pattedyr ifølge definisjon 1 kun drøye 100 millioner år gamle.
Stamart

**Stamarten** eller **siste felles stamforelder** er en art som har gitt opphav til en eller flere datterarter. Disse artene for derved utgjøre en taksonomisk gruppe der stamarten er forløper for hele gruppen.
Når en art deler seg i to ny arter, har den blitt til stamarten til disse to nye artene.
Samtidig omtales de to nye artene som hverandres søsterarter.
I og med at disse nye artene i sin tur kan gi opphav til nye arter, kan den opprinnelige enkelte arten bli stamarten til en stor gruppe.

På den annen side har også stamarter hatt sine stamarter (som de stammer fra).
Derfor snakker man ofte om en gruppes *siste felles stamart* eller *-stamfar* for å fremheve at man mener den siste arten som alle gruppens medlemmer – men ingen andre arter – stammer fra.

Hver naturlige gruppe kan tilbakeføres til én siste felles stamart.
Alle naturlige gruppers siste felles stamart unik for dem.

## Se også
* Art
* Slektskap (evolusjon).
Søstergruppe

**Søstergruppe**, eller **søstertaxon**, er et systematisk begrep fra kladistikk, og viser til en gruppes nærmeste slektninger i et stamtre. Søstergrupper er enklest å vise med et kladogram:

Søstergruppen til A er B, tilsvarende er A søstergruppen til B. Disse to, sammen med alle etterkommere etter deres siste felles stamfar, utgjør en «clade», en monofyletisk gruppe. Søstergruppen til denne gruppen er C. Hele kladogrammet vil være en del av et større tre med enda flere søstergrupper. I henhold til kladistisk standard kan A, B, C være enkelteksemplarer, arter eller grupper. I de tilfellene der de er arter, vil gjerne uttrykket **søsterarter** bli brukt.

Uttrykket «søstergruppe» brukes alltid i forhold til en fylogenetisk analyse. Bare grupper som er med i analysen vil bli kalt søstergrupper. Et vanlig brukt eksempel er fugler, som er søstergruppen til krokodiller. Dette er imidlertid bare riktig dersom man kun vurderer nålevende grupper. Fuglenes familietre har sine røtter blant dinosaurene, et tre med en rekke sidegreiner før man kommer ned til siste felles stamfar mellom fugler og krokodiller. Regner man med disse gruppene er krokodiller og fugler slett ikke hverandres søstergrupper. Begrepet søstergruppe er derfor en relativt begrep, og har som forutsetning at den utgjør den nærmeste slektningen eller gruppen av slektninger blant de gruppene, artene eller enkelteksemplarene som er med i analysen.

## Se også
* Slektskap (evolusjon)
* Stamart

## Referanser
Nathuram Godse

**Nathuram Godse** (født 19. mai 1910 i Baramati i Britisk India, død 15. november 1949) var en indisk hinduaktivist kjent for drapet på Mahatma Gandhi.

Han brukte en pistol av modellen Beretta 1934 med kaliber .380. Mordet skal ha vært motivert av Gandhis rolle under delingen av India og Pakistan. Godse ble henrettet i 1949.

## Referanser


## Eksterne lenker
* Intervju med Gopal Godse
Kvastfinnefisker

* blåfisk
* *[[Latimeria menadoensis]]*
 
**Kvastfinnefiskene** er en gruppe kjøttfinnefisker som er nærmere beslektet med lungefiskene og de landlevende virveldyrene enn med andre fisker. I tidligere tider var kvastfinnefiskene en stor og artsrik gruppe, men i dag finnes det bare to arter, som begge lever på dypt vann og regnes som levende fossiler.

De er kjennetegnet ved muskuløse, kvastformede finner. Bryst- og bukfinnene begynner med kun én finnestråle ved skulder- respektive bekkenbeltet (mens det er mange finnestråler hos de strålefinnede fiskene). Denne finnestrålen er homolog med menneskets overarms- og lårbein.

Helt siden 1800-tallet har man hatt kjennskap til kvastfinnefiskene, men kun fra fossilfunn.
Ut ifra disse visste man at kvastfinnefisker var en artsrik gruppe mellom devon og kritt, dvs. for mellom 360 og 60 millioner år siden. Men arten har røtter fra så mye som 410 millioner år siden.
Etter det, trodde man, hadde gruppen dødd ut.
Derfor var det en stor sensasjon da man oppdaget et levende eksemplar, blåfisken.
Denne omtales av den grunn som et levende fossil.

## Blåfisken
Blåfisken (*Latimeria chalumnae*) lever nær havbunnen ved Komorene.
Lokale fiskere har lenge kjent til arten som en sjelden bifangst.
Men for vitenskapen ble den først kjent da et eksemplar ble fanget utenfor Sør-Afrikas østkyst i 1938 og oppdaget av en zoolog på det lokale fiskemarkedet.
Den ble raskt identifisert som en kvastfinnefisk og ble beskrevet i 1939 som *Latimeria chalumnae*.
(Navnet henviser til oppdageren, Marjorie Courtenay-Latimer, og elven Chalumna, som munner i nærheten av fangststedet.)

## ''Latimeria menadoensis''
I 1998 ble det oppdaget et nytt eksemplar ved den indonesiske øya Sulawesi.
Denne ligner meget på blåfisken i både kroppsbygning og levevis.
Likevel ble den i 1999 beskrevet som en ny art, *Latimeria menadoensis*, fordi den avviker i noen små trekk (f.eks. er den brun) og fordi havstrømningene i Det indiske hav ikke gjør det sannsynlig at det fins kontakt mellom populasjonene ved Komorene og Indonesia.
Genetiske analyser har vist at artene har skilt lag for mellom to og fem millioner år siden.

## Eksterne lenker
* 
*
GSV

**GSV** kan vise til:

* Garnisonen i Sør-Varanger
* Svalbard globale frøhvelv, *Svalbard Global Seed Vault*
* Google Street View
Crawley

**Crawley** er en by og et administrativt distrikt i West Sussex, England. Den ligger ved grensen til Surrey. Byen er ikke inndelt i mindre enheter som kretser eller verdslige sogn. Den er f0 km sør or Charing Cross i London, 29&nbsp;km nord for Brighton and Hove, og 51&nbsp;km nordøst for Chichester, grevskapets hovedstad. Byen har et areal på 44,96 km² og ved folketellingen i 2011 var det en befolkning på 106 943 innbyggere.

## Utvikling og vekst
Området har vært bosatt siden steinalderen, og var et sentrum for jerntilvirking i romersk tid. Crawley utviklet seg langsomt som en markedsby fra 1200-tallet, og tjente de omliggende landsbyene i området Weald; dens lokalisering ved hovedveien fra London til Brighton førte med seg handel og fremmet utviklingen av vertshus for reisende med hestekjøretøyer. Byen ble knyttet til det britiske jernbanenettet på 1840-tallet.

Gatwick lufthavn, nå en av Storbritannias travleste internasjonale flyplasser, åpnet ved utkanten av byen på 1940-tallet og har siden oppmuntret kommersiell og industriell vekst. Etter den andre verdenskrig har de britiske myndigheter planlagt å flytte et stort antall mennesker og arbeidsplasser ut av London og til nye byer i sørøstlige England. Ved loven om nye byer av 1946 utpekte Crawley til en av disse byene. En hovedplan ble utviklet for etableringen av nye områder for boliger, industri og kommersiell virksomhet. Den raske utviklingen førte til at byens størrelse og dens folketall økte betydelig i løpet av noen få tiår.

Byen består av tretten boligområder som strekker seg fra sentrum av den gamle markedsbyen, og adskilles ved hovedveier og jernbanespor. Nabosamfunnene, de tidligere landsbyene Ifield, Pound Hill og Three Bridges, ble absorbert inn i den nye byen under de ulike stadiene av dens utvikling. Per 2009 er ekspansjon planlagt i vest og nordvest av byen, da i samarbeid med Horsham District Council. Økonomisk har byen utviklet seg til hovedsenteret for industri og arbeid mellom London og Englands sørkyst. Et stort industriområde støtter ulike industrier og tjenester, mange av dem er knyttet til flyplassen, og disse er fortsatt i vekst.

## Bydeler
Crawley er inndelt i 13 bydeler, som ikke har noen administrativ rolle. Distriktet omfatter også området Gatwick, hvor London Gatwick lufthavn ligger.

## Se også
* Crawley Town FC, det lokale fotballaget

## Referanser


## Eksterne lenker
* 

* Crawley Borough Council
Garnisonen i Porsanger

**Garnisonen i Porsanger (GP)** var navnet på alle hæravdelinger som var forlagt i Porsanger- og Karasjok kommuner. Hovedkvarteret er på Porsangmoen. Beliggende ved 70 grader nord, er den den nordligste militære garnison i verden.

Inntil den sikkerhetspolitiske endring som Sovjetunionens fall medførte for Norge, fungerte garnisonen og dens styrker som 2. forsvarsstyrke i en eventuell invasjon. På det meste hadde garnisonen  så mye som 1500 soldater. En infanteribataljon på 900 mann var størstedelen av garnisonen styrker.

Porsanger jegerkompani var den nordligste hæravdelingen i den nordligste garnisonen i verden. Kompaniet hadde både vervede og profesjonelle soldater i tillegg til soldater i førstegangstjeneste.

## Avdelinger og forlegningsteder
* Porsangmoen: En infanteribataljon (to geværkompanier, et støttekompani, et stabskompani), en stridsvognstropp, et middelstungt feltartilleribatteri, en jegertropp og verksted
* Banak fort: Artillerifort sprengt inn i fjellet ved Banak flystasjon
* Luftvernartilleribatteri forlagt på Banak flystasjon
* Dorvunjarga grensestasjon i Karasjok kommune. Nedlagt, var deretter i bruk som evangeliesenter frem til 2012.

I tillegg til dette holdt Artilleribataljonen og Panserbataljonen til i leiren på Porsangmoen. Mange flere avdelinger var utstasjonert der, blant annet en jegerbataljon.

I en periode mellom 2010 og 2019 stod mye av leiren tom; foruten stab holdt Jegerkompaniet, HV-17, Alliert Treningssenter og HVBS/UB Finnmark til her. Leirens fremtid var lenge usikker. Jegerkompaniet (som ble en del av Etterretningsbataljonen) ble flyttet til Setermoen leir, HVBS/UB ble lagt ned i 2017.

### Porsanger bataljon

1. mai 2020 ble Porsanger bataljon opprettet, som en del av nye Finnmark landforsvar. Bataljonen består av en kavalerieskadron og kampstøtteeskadron, samt stab. Innen 2025 skal Porsanger bataljon være fullt operativ og ha etablert ytterligere en kavalerieskadron.

## Skytefelt
Det tilhørende skytefeltet, Porsangmoen og Halkavarre er et av landets fire største skytefeltskytefelt på 207 km². Feltet er utviklet som skytefelt for alle hærens våpen og skarpvåpenøvinger for Luftforsvaret. Feltet benyttes av alle forsvarsgrener, med Hæren og Porsangerbataljonen som den største brukeren. Halkavarre er ett av få felt som kan utøve samvirketrening med flystøtte.

Også utenlandske avdelinger bruker skytefeltet, for blant annet å trene på løsning av oppdrag og overlevelse i arktisk vintermiljø.

## Referanser


## Eksterne lenker

* Jegerkompaniet på Forsvarsnett
M23 (motorvei)

**M23** er en motorvei i England, mellom London og Crawley i West Sussex. Den fortsetter som A23 til Brighton.

Opprinnelig skulle veien startet i Londons sentrum, men problemer med å finne en akseptabel trasé førte til at den i stedet starter rett sør for Coulsdon i Surrey. Derfra går den omkring 27 km sørover, forbi Redhill og London Gatwick Airport fram til Crawley.
Holme (geografi)

En **holme** (av norr. *holmi*) er et grunnfjell som stikker opp av en sjø og utgjør en mellomting av en liten og relativt flat øy eller et stort og høyt skjær, som oftest uten dyrkbar mark og bebyggelse. Det eksisterer ingen definisjon på forskjellen mellom de øy, holme og skjær, men vanligvis omtales en holme som en mindre landmasse enn en øy og en større landmasse enn et skjær.

Holmer finnes både langs kysten, i åpent hav og i innsjøer i innlandet. Enkelte holmer kan være så store og planterike at de kan brukes som beite eller som en midlertidig landingsplass for mindre fiskefartøy eller lignende. De kan derfor ha en enkel brygge og et skur eller naust tilpasset bruken. Noen holmer har også tradisjonelt vært utrustet med fyrlykt, som Gullholmen fyr vest av Jeløya.

## Referanser
A23 (Storbritannia)

**A23** er en vei mellom London og Brighton i East Sussex. Den starter nær Waterloo jernbanestasjon og går gjennom Brixton, Streatham, Croydon, Coulsdon, Redhill og så inn i West Sussex. Den fortsetter sørover forbi London Gatwick Airport og Crawley, og så ned til Brighton på sørkysten. 

Langs deler av veien, mellom Coulsdon og Crawley, går motorveien M23 parallelt med A23. 

En del av veistrekningen gjennom Croydon er kjent som Purley Way, og er kjent for sine store butikker, spesielt IKEA, og er også veien til Croydon Airport.